Acțiunea filmului are loc în Anglia medievală din a doua jumătate a secolului al XV-lea, în contextul Războiului celor Două Roze pentru tronul Angliei. Tânărul Dick Shelton începe să bănuiască că moartea tatălui său nu a fost întâmplătoare: o săgeată neagră, trasă de mâna lui „John-care-se-răzbună-pe-toți” („John Amend-All”), conține un bilet în care afirmă că ucigașii bătrânului Shelton vor fi pedepsiți. Cu toate acestea, încercările lui Dick de a afla adevărul despre moartea tatălui său se confruntă cu tăcerea și minciunile celor implicați. În plus, atunci când află de aceste cercetări, tutorele lui Dick, Sir Daniel Brackley, poruncește ca tânărul să fie mutat într-o cameră a castelului „din care toate dispar”, iar Dick se află în pericol de moarte.